Rozsudok Súdneho dvora (druhá komora) z 9. decembra 2021 (návrh na začatie prejudiciálneho konania, ktorý podal Rechtbank Overijssel – Holandsko) – XXXX/Staatssecretaris van Financiën
(vec C-217/20)1
(Návrh na začatie prejudiciálneho konania – Smernica 2003/88/ES – Organizácia pracovného času – Ochrana zdravia a bezpečnosti pracovníkov – Článok 7 ods. 1 – Právo na platenú dovolenku za kalendárny rok – Výška odmeny – Odmena znížená z dôvodu práceneschopnosti)
Jazyk konania: holandčina
Vnútroštátny súd, ktorý podal návrh na začatie prejudiciálneho konania
Rechtbank Overijssel
Účastníci konania pred vnútroštátnym súdom
Žalobca: XXXX
Žalovaný: Staatssecretaris van Financiën
Výrok rozsudku
Článok 7 ods. 1 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času sa má vykladať v tom zmysle, že bráni vnútroštátnym ustanoveniam a praxi, podľa ktorých platí, že v prípade, keď pracovník práceneschopný z dôvodu choroby uplatní svoj nárok na platenú dovolenku za kalendárny rok, sa na účely určenia výšky odmeny, ktorá sa mu zaplatí z dôvodu čerpania dovolenky za kalendárny rok, zohľadní výška odmeny, ktorá sa mu vyplácala počas referenčného obdobia po znížení, ku ktorému došlo v dôsledku pracovnej neschopnosti.
____________
1 Ú. v. EÚ C 297, 7.9.2020.